ตลาดหุ้นเอเชียเช้านี้สดใส ฟากนักลงทุนยังจับตาเจรจาการค้าสหรัฐ-จีนใกล้ชิด
ตลาดหุ้นเอเชียเช้านี้สดใส ฟากนักลงทุนยังจับตาเจรจาการค้าสหรัฐ-จีนใกล้ชิด
ตลาดหุ้นเอเชียเช้านี้สดใส ฟากนักลงทุนยังจับตาเจรจาการค้าสหรัฐ-จีนใกล้ชิด
8 ส.ค. 2562

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ ขณะที่นักลงทุนยังคงจับตาสถานการณ์ทางการค้าระหว่างสหรัฐกับจีนอย่างใกล้ชิด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,529.29 จุด เพิ่มขึ้น 12.73 จุด, +0.06%
ดัชนี SSE Composite ตลาดหุ้นจีนเปิดวันนี้ที่ 2,784.18 จุด เพิ่มขึ้น 15.50 จุด, +0.56%
ดัชนี HSI ตลาดหุ้นฮ่องกงเปิดวันนี้ที่ 25,999.45 จุด เพิ่มขึ้น 2.42 จุด, +0.01%
ดัชนี TAIEX ตลาดหุ้นไต้หวันเปิดวันนี้ที่ 10,383.62 จุด ลดลง 2.56 จุด, -0.02%
ดัชนี KOSPI ตลาดหุ้นเกาหลีใต้เปิดวันนี้ที่ 1,926.28 จุด เพิ่มขึ้น 16.57 จุด, +0.87%
ดัชนี FTSE STI ตลาดหุ้นสิงคโปร์เปิดวันนี้ที่ 3,170.54 จุด ลดลง 14.15 จุด, -0.44%
ดัชนี FBMKLCI ตลาดหุ้นมาเลเซียเปิดวันนี้ที่ 1,607.18 จุด เพิ่มขึ้น 2.48 จุด, +0.15%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,931.91 จุด เพิ่มขึ้น 14.52 จุด, +0.18%
ทั้งนี้ การทำสงครามการค้าระหว่างสหรัฐกับจีนทวีความรุนแรงมากขึ้น หลังจากที่ปธน.โดนัลด์ ทรัมป์ ขู่ว่าสหรัฐจะเรียกเก็บภาษีอีก 10% ต่อสินค้านำเข้าจากจีนมูลค่า 3 แสนล้านดอลลาร์ โดยมีผลบังคับใช้ในวันที่ 1 ก.ย. ขณะที่จีนได้ตอบโต้ด้วยการปล่อยให้เงินหยวนอ่อนค่าลงต่ำกว่าระดับ 7 หยวนต่อดอลลาร์ แตะระดับต่ำสุดในรอบ 11 ปี และรัฐบาลจีนยังได้สั่งให้บริษัทของรัฐระงับการนำเข้าสินค้าเกษตรจากสหรัฐ
ส่วนสถานการณ์ทางการค้าระหว่างญี่ปุ่นกับเกาหลีใต้นั้น สำนักข่าวเกียวโตรายงานโดยอ้างแหล่งข่าวว่า ญี่ปุ่นจะอนุญาตให้มีการส่งออกเคมีภัณฑ์ที่จำเป็นต่อการผลิตเซมิคอนดักเตอร์และจอแสดงผลไปยังเกาหลีใต้ โดยนับเป็นครั้งแรกหลังจากที่รัฐบาลญี่ปุ่นได้ออกมาตรการควบคุมการส่งออกสินค้าดังกล่าวไปยังเกาหลีใต้เมื่อเดือนที่แล้ว